# ZASTANEK SRCA

**Kaj je srčni infarkt?**
V razvitih deželah je srčni infarkt najpogostejši posamezni vzrok bolezni. Tudi v Sloveniji vsako leto prizadene 2000 ljudi.
Srčna kap je odmrtje dela srčne mišice, ki nastane zaradi zoženje ali celo zaprtja v eni od vej koronarnih arterij. Značilna je huda in stalna bolečina v prsnem košu.
Moške doleti srčni infarkt pogosteje kot ženske in kadilci so v večji nevarnosti kot nekadilci. Drugi dejavniki tveganja so; višja starost, nezdrava prehrana, pretirana telesna teža, uživanje alkohola, premalo gibanja in bolezni, kot so visok krvni tlak in sladkorna bolezen.
Največ srčnih infarktov je pri moških med 50. in 60. letom, pri ženskah pa v starejših obdobjih, med 60. in 70. letom, v menopavzi.
**Simptomi srčnega infarkta**
Značilen simptom je nenadna bolečina v sredini prsnega koša. Prizadeti včasih tudi težko diha, je nemiren in prestrašen, sili ga na bruhanje, koža je hladna in potna, lahko bruha ali izgubi zavest.
V blagih primerih je prisotna le bolečina. Infarkt mine neopazno in ga odkrijemo le s poznejšimi preiskavami.
Škoda na srčni mišici je lahko tolikšna, da takoj povzroči srčno popuščanje (zmanjšanje črpalne sposobnosti srca). Pogostne so aritmije (nenormalni srčni ritmi). Večina ljudi, ki umre zaradi srčnega infarkta, umre v prvih nekaj urah zaradi aritmije, ki prekine črpalno dejavnost srca. Če uspe bolnika pripeljati v bolnišnico, je aritmije moč obvladati z električno defibrilacijo ali zdravili.
 **Kaj naj storimo ob srčnem infarktu?**
Ob sumu na srčni infarkt je potrebno takoj poklicati zdravnika ali reševalce. Do prihoda reševalcev je nujno, da se z masažo srca in dihanjem usta na usta poskuša vzpostaviti krvni obtok.

